Mikloško, Jozef, poslanec NR SR (2014-10-29):
Ďakujem pekne. Vážená pani podpredsedníčka, vážený pán minister, minule som došiel na prvom čítaní šesť minút neskoro (povedané so smiechom) a už bolo po všetkom, takže je tu druhé čítanie, ale dovolím si ako váš starý pracovník nejakým spôsobom povedať pár poznámok k tomu duchu zákona, aby mohli ešte prispieť, a možná aj vám pár pripomienok, ktoré s tým súvisia. Je to relatívne dlhý zákon, 12 strán z rôznych kútov pozbieraných isto treba vylepšiť, lebo dôvodová správa je relatívne chudobná, má jednu stranu a niečo. Čiže možno by mohla trolinka viac vysvetliť tie rôzne zmeny, ktoré tam nastávajú. Samozrejme, nové kompetencie ministerstva, potreby aplikačnej praxe a tak ďalej sú dôležité dôvody, odvtedy sa to zmenilo, prečo dnes potrebujeme takéto niečo novelizovať. Viem, že na zákon o zahraničnej službe sa dlho čakalo, dlho sa pripomienkovalo, dlho sa pripravoval a tá konečná verzia, myslím, že bola veľmi dobrá a bola krokom dopredu v oblasti diplomacie a zahraničnej služby. Bez nejakého zdôvodnenia sa tam naraz diplomatické misie stavajú na úroveň veľvyslanectiev, napríklad v rozvoji vonkajších ekonomických vzťahov, v tzv. ekonomickej diplomacii. Doplňujú sa diplomatické funkcie stálych misií o toto, no. To je dôležité, aby ekonomická diplomacia pracovala, práveže veľvyslancom sa nie vždy do toho chce. Ja by som v budúcnosti možno navrhoval, aby sa hodnotili ich činnosti aj podľa salda zahraničných ekonomických vzťahov, to sem trocha nepatrí. Pokiaľ viem, diplomatické misie, to je diplomatická misia pri NATO, OECD, Rada Európy, Viedeň, OSN, Európska únia. Sú to často veľmi špecifické orgány. Neviem si predstaviť, aby, čo ja viem, Rada Európy naháňala ekonomiku alebo OSN, alebo neviem kto ešte. Iste to treba, keď to tam je. Táto otázka mi ako bývalému teda kolegovi napadla. Konzulárne úrady, k tomu sa ešte trocha vrátim, aj keď je tam určitá, by som povedal, dvojzmyselnosť, ktorá môže snáď vyvolať aj, aj problém v budúcnosti. Oceňujem to, že do kompetencií zastupiteľských úradov sa dáva aj to, že sa plnia úlohy k Slovákom žijúcim v zahraničí, no. Je tu úrad pre Slovákov, zahraničných Slovákov a myslím aj v tomto programe ho máme. Neviem, či na to príde, či to je dobré, len je to, by som povedal, taká psia povinnosť všetkých ambasád, aby sa starali o Slovákov v zahraničí, aby robili štatistiky, aby ich pozývali na rôzne veci a tak ďalej. Tuná sa to explicitne dáva asi aj preto, že nie všetky si to plnili, aj riaditeľ Ústavu pre zahraničných Slovákov povedal, že vlastne nie všade dostal požadované štatistiky a tak ďalej. Novela vypúšťa napríklad zriadenie a rušenie ekonomických expertov, ktoré bolo predtým na ministerstve hospodárstva a teraz je na ministerstve zahraničia. Takto to už beží aspoň 5-6 rokov, neviem, či to bolo nutné teraz dať, alebo to ešte nikdy nebolo zmenené. Myslím, že bolo, no. Ďalej odstraňuje sa časovo obmedzenie zamestnania v zahraničí. U nás sa vždy muselo vrátiť a tu dva roky pobudnúť niekde a potom rýchlo, keď prejdú dva roky, tak sa hlásili do nejakých konkurzov a naháňať, medzitým sa vláda zmenila, iní ľudia a tak ďalej. Čiže je to dobré, že sa bude môcť ísť z jedného rovno do druhého. Mnohé štáty to tak majú, myslím, že aj tu to tak teraz robíme. Robí sa to aj bez toho, že by to malo oporu v tomto. Čo sa týka tých honorárnych konzulov, ak dovolíte. Honorárny konzulát pokladám za veľmi dôležitú v tých krajinách, kde nemáme zastúpenie, alebo v oblastiach veľkých štátov. Pred pár dňami, v štvrtok sme otvorili, trocha som sa na tom podieľal, honorárny konzulát Laosu. Pán honorárny konzul Bounthong tu dlho žije a má veľmi dobré, šikovné vzťahy, je dobrý ekonóm, je dobrý podnikateľ a tak ďalej. Bol tam aj pán Burian, štátny tajomník. Bolo to veľmi pekné na úrovni, naozaj. Čiže veľmi podporujem honorárne konzuláty. To, že napríklad honorárny konzul môže vyberať správne poplatky podľa osobitného predpisu, to vždy tak bolo. Honorárny konzulát za nejaké opisy alebo za náhradné cestovné doklady, alebo za neviem čo vyberal peniaze. Niekedy boli otázky, že kde to ide. Ale proste toto vždy tak bolo. Toto sa mi zdá mojou kľúčovou poznámkou. Tam je napísané, že konzulárny úrad vedený honorárnym konzulom a konzulárnym úradníkom má takýto termín „konzulárny úrad vedený honorárnym konzulárnym úradníkom“. O chvíľočku sa potom tam objaví veta, že minister určuje rozsah konzulárnych funkcií honorárnemu konzulárnemu úradníkovi. To je tiež trošička nie celkom jasné, pretože hocičo určiť honorárnemu konzulovi, ktorý nie štátny príslušník nášho štátu, tak na ministra by malo byť vyšpecifikované. Hneď potom ďalej je § 10a, kde je napísané konzulárne funkcie, a tam je napísané diplomatické misie a konzulárne úrady. Predtým v bode 14 je konzulárny úrad vedený honorárnym konzulom, ale to konzulárny úrad sa tam používa a ja si myslím, že tak aj tak. Potom naraz sa tam objaví, že diplomatická misia, konzulárny úradník vykonávajú funkcie, napríklad rozhoduje o udelení víz. Ja som o tom s vami aj hovoril, ste ma ubezpečili, že to tak nie je. Ale zas na druhej strane fakt, že tá dvojstrannosť, že my konzulárny úrad, to, že vedený honorárnym konzulom, to nie je terminus technicus a vzápätí konzulárny úrad, veď to tu dávame. Samozrejme, prijímanie žiadostí atď., všeličo. Toto aj na konzulárnych úradoch, aj na honorárnych konzulátoch to ľudia robia, aj budú robiť. Zaujímavé je to, že môžu aj dávať pôžičky, dokonca aj nenávratné. To som nevedel, že konzulárka môže dávať aj nenávratné pôžičky, možná v nejakých katastrofách alebo tragédiách. Ale to je tiež zaujímavá otázka, či sú na to nejaké predpisy, kedy môžu nenávratné finančné pôžičky oni dávať. Vážený pán minister, tak ešte by som krátko, myslím, že k meritu aj toho zákona. To sú platové náležitosti v zahraničnej službe, o málo, 16 eur sa zvyšuje, čiže to nie je nič celkom podstatné. Chcem upozorniť na to, že ústavným činiteľom sme nedávno stopli, to je, by som povedal, povinná jazda každý rok, vždy ku koncu súťažia všetci, aby to niekto navrhol, teraz sa blížia voľby, tak sa tu znova navrhlo povinná jazda, všetci to odsúhlasili, hurá, takto to pôjde asi až do smrti. Neviem, kto prvý to prekoná alebo kto prvý povie, že to môže byť aj ináč. Toto je taká povinná jazda aj v iných prípadoch, napríklad sme mali priestupkovú imunitu. O. K., hurá. Trestnoprávnu. O. K., hurá. Stop platov každý rok. Prečo nie. No potom sa objavia články, kde nám chodia naše platy, samozrejme, nezdanené, čiže potom to vyzerá veľmi moc. Toto je troška mimo súťaž. Len chcem upozorniť na jednu vec, že neviem, ako sa valorizujú ostatné platy na ministerstvách a iných ministerstvách, čo je dobré, keď sa valorizujú, majú na to právo atď., sú o tom rôzne zmluvy kolektívne. Len nám sa stalo v ’92., že, čo ja viem, pána ministra Klausa preskočil jeho štátny tajomník Kočárník, pretože jemu valorizovali, a ministrovi nie. Čiže naraz sa stalo, že mesiac pred voľbami odsúhlasil valorizáciu aj ministrov. Všetci s tým počkali a tesne pred voľbami v ’92. to vytiahli, hí, fuj, zvýšili si platy, hoci to už bolo pre ďalšiu vládu. Lenže či nemôže nastať aj tá situácia, že pri valorizovaní platov ľudí na ministerstvách včítane štátnych tajomníkov, že príde čas, keď ich preskočia, tých ústavných činiteľov, ktorí majú stop, a teda či táto politika, ktorá tu je a s ktorou v podstate súhlasím, nakoniec prečo nie, len je to na objednávku vždycky zvonku a je to vždycky politikum a veľmi často sa to robí pred voľbami, tak ako teraz. Dobre, ďakujem pekne. Bolo to trošku na preskačku. Myslím, že podstatná otázka je, aby honorárni konzuli nemohli dávať víza a z toho zákona to nie je celkom dobre jasné. Lebo konzulárny odbor je tesne predtým a tam je prídavok pre honorárny konzul a potom ďalej konzulárny odbor môže a tam sú aj tie víza, no. Čiže honorárny nemôže, samozrejme, nemôže dávať víza. To je asi všetko. Ďakujem pekne.